CELEX: 62012TN0188
Language: hu
Date: 2012-04-30 00:00:00
Title: T-188/12. sz. ügy: 2012. április 30-án benyújtott kereset — Breyer kontra Bizottság

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/24
            
         2012. április 30-án benyújtott kereset — Breyer kontra Bizottság
   (T-188/12. sz. ügy)
   2012/C 194/41
   Az eljárás nyelve: német
   
      Felek
   
   
      Felperes: Patrick Breyer (Wald-Michelbach, Németország) (képviselő: M. Starostik ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Ares (2012) 313186. sz. dokumentumra vonatkozó 2012. március 16-i bizottsági határozatot;
            
         
               —
            
            
               semmisítse meg az Ares (2012) 399467. sz. dokumentumra vonatkozó 2012. április 3-i bizottsági határozatot, mivel a C-189/09. sz. ügyben az Ausztria észrevételeihez való hozzáférés nem volt biztosított;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A 2012. március 16-i bizottsági határozatra vonatkozó keresetének alátámasztása érdekében a felperes két jogalapra hivatkozik.
   
               1.
            
            
               Az első, az 1049/2001/EK rendelet (1) 4. cikke (2) bekezdése második franciabekezdésének (a jogi tanácsadás védelme) megsértésére alapított jogalap
               
                           —
                        
                        
                           A felperes álláspontja szerint nem sértené a jogi tanácsadás védelmét, ha közzétennék a Bizottság jogi szolgálata által kiadott Ares (2010) 828204. sz. jogi véleményt, mely azt a kérdést vizsgálja, hogy a 2006/24/EK irányelv (2) módosítható-e oly módon, hogy az az Európai Unió tagállamaira bízza, hogy azok gyanú vagy feltételezett szükséghelyzet hiányában engedélyezik-e a valamennyi polgárra vonatkozó távközlési adatok megőrzését.
                        
                     
                           —
                        
                        
                           A vélemény megismeréséhez fűződő közérdek mindenestre elsőbbséget élvez.
                        
                     
         
               2.
            
            
               A második, az 1049/2001 rendelet 4. cikke (3) bekezdése első albekezdésének (a döntéshozatali folyamat védelme) téves alkalmazására alapított jogalap
               
                           —
                        
                        
                           A felperes álláspontja szerint a Bizottság jogi szolgálata által kiadott jogi vélemény közzététele nem sértené a Bizottság döntéshozatali eljárását.
                        
                     
                           —
                        
                        
                           A vélemény megismeréséhez fűződő közérdek mindenestre elsőbbséget élvez
                        
                     
         A felperes a keresetének alátámasztása végett a 2012. április 3-i bizottsági határozat tekintetében az 1049/2001 rendelet 2. cikke (3) bekezdésének téves alkalmazására hivatkozik. A felperes e tekintetben előadja, hogy a tagállamnak (a jelen esetben Ausztriának) a Bírósághoz beadott beadványai (a jelen esetben a C-189/09. sz. ügyben), melyekből a Bizottságnak, mint félnek szintén kapnia kellett egy példányt, a Bizottság álláspontjával ellentétben az 1049/2001 rendelet hatálya alá tartoznak.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)
   
      (2)  A nyilvánosan elérhető elektronikus hírközlési szolgáltatások nyújtása, illetve a nyilvános hírközlő hálózatok szolgáltatása keretében előállított vagy feldolgozott adatok megőrzéséről és a 2002/58/EK irányelv módosításáról szóló, 2006. március 15-i 2006/24/EK európai parlamenti és tanácsi irányelv (HL L 105., 54. o.).